गुणवत्ता मानकों पर खरी उतरी, गांबिया में 70 बच्चों की मौत के आरोप था
Gambia Indian Cough Syrup Child Deaths - Indian Drug Company Medan Pharma Got A Clean Chit. भारतीय ड्रग कंपनी मेडन फार्मा को क्लीन चिट मिल गई। कंपनी के कफ सिरप से गांबिया में 70 बच्चों की मौत की बात कही गई थी।
भारतीय ड्रग कंपनी मेडन फार्मा को क्लीन चिट मिल गई। कंपनी के कफ सिरप से गांबिया में 70 बच्चों की मौत की बात कही गई थी। मेडन फार्मा के 4 सिरप के सैंपल जांच के लिए सरकारी लैब में भेजे गए थे। जांच में चारों की गुणवत्ता मानकों पर खरी उतरी । यह जानकारी स्वास्थ मंत्रालय के एक बड़े अधिकारी ने दी है।
इस मामले की जांच के लिए STF गठित की थी। फार्माकोलॉजी चीफ डॉ. वाईके गूप्ता जांच करने वाली एसटीएफ के प्रमुख बनाए गए थे। सूत्रों के मुताबिक, अगर गांबिया सरकार कोई सवाल उठाती है तो हम रिपोर्ट के आधार पर जवाब दे देंगे।
गांबिया ने कहा- एक्शन लेंगे
गांबिया ने शुक्रवार (21 जुलाई) को कहा था कि वे इस मामले में US की लॉ फर्म से सलाह लेंगे ही। इसके बाद ही कोई कार्रवाई करेंगे। गांबिया के अनुसार, 2 भारतीय ड्रग कंपनी इस मामले आरोपी है। फिलहाल गांबिया सरकार एक अंतरराष्ट्रीय लॉ फर्म से कंसल्ट कर रही है।
मंत्रालय ने कहा - कंपनी ने सारे टेस्ट पास कर लिए
भारत सरकार ने आरोपी मेडन फार्मा कंपनी के बारे में सारी इन्वेस्टिगेशन पूरी कर ली है। स्वास्थ्य मंत्रालय के सूत्र ने कहा - जांच में गठित की STF ने कुछ गलत नहीं पाया। कंपनी की मैन्युफैक्चरिंग यूनिट के रखे सैंपल ने सारे टेस्ट पास कर लिए।
70 बच्चों की मौत का था आरोप
साल 2022 में मेडन फार्मा के 4 सिरप से कथित तौर पर लगभग 70 बच्चों की मौत का आरोप था। इसमें 5 साल से भी कम उम्र के बच्चों की मौत हुई थी। सारी मौतों की वजह किडनी इंजरी बताई गई थी। गांबिया सरकार ने जांच में पाया था कि भारतीय कंपनी की बनी दवाई से मौतें हुई है। मौतों में लक्षण एक जैसे थे।
WHO ने मेडन फार्मा के 4 सिरप को लेकर जारी किया था अलर्ट
5 अक्टूबर को वर्ल्ड हेल्थ ऑर्गनाइजेशन (WHO) ने भारत के मेडन फार्मास्युटिकल्स के खांसी के 4 सिरप को लेकर अलर्ट जारी किया था।
जांच में मौत और सिरप की लिंक मिली 
मार्च में अमेरिका के सेंटर्स फॉर डिसीज कंट्रोल एंड प्रिवेंशन (CDC) और गांबिया के स्वास्थ्य अधिकारियों की संयुक्त जांच ने मौतों और कफ सिरप का संबंध पाया गया था। इनकी जांच में पाया गया था कि कफ सिरप में डायथेलेन ग्लाईकोल और एथिलीन ग्लाईकोल की मिलावट थी।
केंद्रीय मंत्री ने कहा था- स्टैंडर्ड क्वलिटी के हैं सिरप 
‌फरवरी में स्वास्थ्य राज्य मंत्री भारती पवार ने लोकसभा में कहा था कि खांसी के सिरप जांच में अच्छी क्वालिटी के पाए गए । इनमें डायथेलेन ग्लाईकोल और एथिलीन ग्लाईकोल की मिलावट नहीं पाई गई।
अब जानिए कंपनी के बारे में 
मेडन फार्मास्यूटिकल कंपनी की स्थापना 1990 में हुई थी। इसके फाउंडर नरेश कुमार गोयल है। कंपनी सर्दी, खांसी, एंटी एलर्जी और एंटी बायोटिक दवाई बनाती है। कंपनी के प्रोडक्ट 20 से ज्यादा देशो में निर्यात किए जाते है।
मामले से जुड़ी अन्य खबरें...
बिना लैब टेस्ट के एक्सपोर्ट नहीं होंगे कफ सिरप, केंद्र सरकार ने बदले नियम
अब बिना लैब टेस्ट के कोई भी फार्मास्युटिकल कंपनी कफ सिरप को विदेश में एक्सपोर्ट नहीं कर सकेगी। केंद्र सरकार ने इसके लिए नियमों में बदलाव किया है। अब कंपनियों को निर्यात से पहले किसी भी सरकारी लैब से कफ सिरप का टेस्ट कराना जरूरी होगा। सरकार के इस बदलाव को तत्काल प्रभाव से लागू कर दिया गया है। पढ़े पूरी खबर...
गाम्बिया सरकार का यू-टर्न, कहा- भारतीय कफ सिरप से बच्चों की मौत की पुष्टि नहीं
गाम्बिया में कथित तौर पर भारतीय कफ सिरप से 70 बच्चों की कथित मौत के मामले में बड़ा यू-टर्न आया है। गाम्बिया ने अभी तक इसकी पुष्टि नहीं की है कि भारत में बनी खांसी की दवा ही बच्चों की मौत की वजह है। गाम्बिया की मेडिसिन कंट्रोल एजेंसी के हवाले से रायटर ने यह जानकारी दी है। पढ़े पूरी खबर...
उज्बेकिस्तान बोला-इंडियन कफ सिरप से 18 बच्चों की मौत,भारत में जांच शुरू
उज्बेकिस्तान सरकार ने आरोप लगाया है कि भारत में बना कफ सिरप देने की वजह से उनके देश में 18 बच्चों की मौत हुई। उज्बेक हेल्थ मिनिस्ट्री ने बुधवार को कहा कि नोएडा के मेरियन बायोटेक में बना कफ सिरप DOK-1 MAX पीने से बच्चों की जान गई। वर्ल्ड हेल्थ ऑर्गनाइजेशन (WHO) जांच में उज्बेकिस्तान सरकार का सहयोग करेगा। पढ़े पूरी खबर...